
Fel y gwyddoch, mae sesiynau wyneb yn wyneb wedi eu gohirio. Mae’r cyflwyniad Pwerbwynt wedi ei baratoi’n seiliedig ar y gwallau cyffredin a welwyd yn eich paragraff hunanadfyfyrio a wnaethoch yn y dosbarth. 

Bydd atebion yr ymarferion yn ymddangos maes o law. 

O ran y portffolio:
Darparwch y wybodaeth rydych chi’n teimlo sy’n rhoi’r dystiolaeth orau o’ch sgiliau. 
O ran yr hunanadfyfyriad, mae’n hanfodol eich bod yn myfyrio’n ddwys ar sut mae’r profiad wedi effeithio ar eich ymarfer fel addysgwr/addysgwraig. Gallwch gyfeirio at ymchwil a gallwch hefyd ddefnyddio fframwaith BWA i’ch helpu. Ffactorau i’w hystyried yw:
Beth wnaethoch a phaham – beth oedd eich nod?
Sut ymatebodd y plant? Beth oedd y ffactorau a effeithiodd ar hyn?
Beth fyddech yn ei wneud yn wahanol y tro nesaf a pham? Sut mae’n effeithio ar eich arfer?

Cofiwch mai dadansoddi yw’r nod, nid disgrifio. 

Byddaf ar gael rhwng 9am ac 11am yfory (17.3.2020) i ateb unrhyw ymholiadau. 

Cofion,
Nia

